
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 141 
                                                                din 24 iunie 2021
privind neexercitarea dreptului de preemţiune pentru apartamentele nr. 3 și nr. 4 din imobilul, monument istoric, situat în Municipiul Sighişoara, str. 1 Decembrie 1918 nr. 48

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.628/11.06.2021 şi la Consiliul Local Sighișoara cu nr. 16.982/16.06.2021, de referatul de aprobare, înregistrat cu nr. 16.631/11.06.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighişoara cu nr. 16.619/11.06.2021, formulată de S.C. Fox Co S.R.L., în calitate de proprietar al apartamentelor nr. 3 – spațiu comercial (construcții în suprafață de 65,20 mp. și teren în suprafată de 56 mp.) și nr. 4 – spațiu comercial (construcții în suprafață de 40,40 mp. și teren în suprafată de 35 mp.), situate în Municipiul Sighișoara, str. 1 Decembrie 1918, nr. 48, județul Mureș, înscrise în C.F. nr. 1351/III individuală și C.F. nr. 1351/IV individuală, cu referire la exercitarea dreptului de preemțiune asupra acestor apartamente, situate în Municipiul Sighișoara, str. 1 Decembrie 1918, nr. 48, parte componentă a monumentului istoric denumit Casă, înscris în lista Monumentelor Istorice, cod LMI: MS-II-m-A-15822, prețul de vânzare fiind de 81.600 lei;

Având în vedere extrasele de Carte Funciară puse la dispoziția Municipiului Sighișoara de către S.C. Fox Co S.R.L., respectiv C.F. nr. 1351/III individuală și C.F. nr. 1351/IV individuală, din care rezultă dreptul de proprietate a S.C. Fox Co S.R.L. asupra apartamentelor nr. 3 – spațiu comercial (construcții în suprafață de 65,20 mp. și teren în suprafată de 56 mp.) și nr. 4 – spațiu comercial (construcții în suprafață de 40,40 mp. și teren în suprafată de 35 mp.), situate în Municipiul Sighișoara, str. 1 Decembrie 1918, nr. 48, județul Mureș, parte componentă a monumentului istoric denumit Casă, înscris în lista Monumentelor Istorice, cod LMI: MS-II-m-A-15822;

Având în vedere adresa Ministerului Culturii – Cabinet Ministru cu nr. 3.212/29.04.2021, înregistrată la Municipiul Sighișoara cu nr. 15.757/03.06.2021, prin care această instituție nu iși exercită dreptul de preemțiune pentru apartamentul nr. 3 – spațiu comercial (construcții în suprafață de 65,20 mp. și teren în suprafată de 56 mp.) și nr. 4 – spațiu comercial (construcții în suprafață de 40,40 mp. și teren în suprafată de 35 mp.), din imobilul situat în intravilanul Municipiului Sighișoara, str. 1 Decembrie 1918, nr. 48, județul Mureș, înscrise în C.F. nr. 1351/III individuală și C.F. nr. 1351/IV individuală, parte componentă a monumentului istoric denumit Casă, înscris în lista Monumentelor Istorice, cod LMI: MS-II-m-A-15822;

Având în vedere adresa Consiliului Județean Mureș cu nr. 14.236/02.06.2021, înregistrată la Municipiul Sighișoara cu nr. 16.036/07.06.2021, prin care această instituție nu iși exercită dreptul de preemțiune asupra părților din imobilul – apartamentul nr. 3, spațiu comercial (construcții în suprafață de 65,20 mp. și teren în suprafață de 56 mp.) și apartamentul nr. 4 – spațiu comercial (construcții în suprafață de 40,40 mp. și teren în suprafață de 35 mp.), situat în Municipiul Sighișoara, str. 1 Decembrie 1918, nr. 48, județul Mureș, înscris în C.F. nr. 1351/III și C.F. nr. 1351/IV, parte componentă a monumentului istoric denumit Casă, înscris în lista Monumentelor Istorice, cod LMI: MS-II-m-A-15822, la prețul de 81.600 lei;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preemţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 16.630/11.06.2021, prin care se propune neexercitarea dreptului de preemţiune asupra apartamentului nr. 3 – spațiu comercial și teren aferent, aflat în indiviziune forțată, în suprafață de 56 mp. și apartamentului nr. 4 – spațiu comercial și teren aferent, aflat în indiviziune forțată, în suprafață de 35 mp., situate în Municipiul Sighișoara, str. 1 Decembrie 1918, nr. 48, județul Mureș, înscrise în C.F. nr. 1351/III, respectiv C.F. nr. 1351/IV, parte componentă a monumentului istoric denumit Casă, înscris în lista Monumentelor Istorice, cod LMI: MS-II-m-A-15822;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (14), art. 139 alin. (1) şi a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Municipiul Sighişoara nu-şi exercită dreptul de preemţiune asupra apartamentului nr. 3 – spațiu comercial și teren aferent, aflat în indiviziune forțată, în suprafață de 56 mp., înscris în C.F. nr. 1351/III individuală, situat în Municipiul Sighișoara, str. 1 Decembrie 1918, nr. 48, județul Mureș, parte componentă a monumentului istoric denumit Casă, înscris în lista Monumentelor Istorice, cod LMI: MS-II-m-A-15822.

Art. 2. Municipiul Sighişoara nu-şi exercită dreptul de preemţiune asupra apartamentului nr. 4 – spațiu comercial și teren aferent, aflat în indiviziune forțată, în suprafață de 35 mp., înscris în C.F. nr. 1351/IV individuală, situat în Municipiul Sighișoara, str. 1 Decembrie 1918, nr. 48, județul Mureș, parte componentă a monumentului istoric denumit Casă, înscris în lista Monumentelor Istorice, cod LMI: MS-II-m-A-15822.

Art. 3. Cu data adoptării prezentei hotărâri, orice alte prevederi contrare, incidente în speță, își încetează valabilitatea.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet       
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  2 ex. S.C. Fox Co S.R.L.
10 ex.  

B.A. 
